b'\n_START_ARTICLE_\nNavplij\n_START_SECTION_\nIme\n_START_PARAGRAPH_\nIme mesta se je v stoletjih ve\xc4\x8dkrat spremenilo. Sodobno gr\xc5\xa1ko ime mesta je Navplij (\xce\x9d\xce\xb1\xcf\x8d\xcf\x80\xce\xbb\xce\xb9\xce\xbf)._NEWLINE_V antiki je bilo mesto znano kot Nauplia (\xce\x9d\xce\xb1\xcf\x85\xcf\x80\xce\xbb\xce\xaf\xce\xb1) v ati\xc5\xa1ki gr\xc5\xa1\xc4\x8dini in Nauplin (\xce\x9d\xce\xb1\xcf\x85\xcf\x80\xce\xbb\xce\xaf\xce\xb7) v jonski gr\xc5\xa1\xc4\x8dini. V latin\xc5\xa1\xc4\x8dini se je imenoval Nauplia._NEWLINE_V srednjem veku je bilo uporabljenih ve\xc4\x8d razli\xc4\x8dic v bizantinski gr\xc5\xa1\xc4\x8dini, vklju\xc4\x8dno N\xc3\xa1uplion (\xce\x9d\xce\xb1\xcf\x8d\xcf\x80\xce\xbb\xce\xb9\xce\xbf\xce\xbd), An\xc3\xa1plion (\xe1\xbc\x88\xce\xbd\xce\xac\xcf\x80\xce\xbb\xce\xb9\xce\xbf\xce\xbd) in An\xc3\xa1plia (\xe1\xbc\x88\xce\xbd\xce\xac\xcf\x80\xce\xbb\xce\xb9\xce\xb1)._NEWLINE_V poznem srednjem veku in zgodnjem modernem obdobju pod bene\xc5\xa1ko prevlado je bilo mesto znano v italijan\xc5\xa1\xc4\x8dini kot Napoli di Romania, v srednjem veku se je beseda "Romania" uporabljala za de\xc5\xbeele bizantinskega cesarstva, pa \xc5\xa1e lo\xc4\x8dila je mesto od italijanskega Napolija (Neaplja) v Italiji._NEWLINE_Prav tako v zgodnjem modernem obdobju, vendar pod otomansko vladavino, se je mesto imenovalo Mora Jenisehir po Morei, srednjeve\xc5\xa1kem imenu za Peloponez, jeni sehir pa je tur\xc5\xa1ki izraz za "novo mesto" (o\xc4\x8ditno prevod iz gr\xc5\xa1kega \xce\x9d\xce\xb5\xce\xac\xcf\x80\xce\xbf\xce\xbb\xce\xb7, italijansko Napoli). Turki so ga imenovali tudi Anabol\xc4\xb1._NEWLINE_V 19. stoletju in v za\xc4\x8detku 20. stoletja se je mesto imenovalo N\xc3\xa1vplion (\xce\x9d\xce\xb1\xcf\x8d\xcf\x80\xce\xbb\xce\xb9\xce\xbf\xce\xbd) in Navplio (\xce\x9d\xce\xb1\xcf\x8d\xcf\x80\xce\xbb\xce\xb9\xce\xbf) v moderni gr\xc5\xa1\xc4\x8dini. Obe obliki sta bili uporabljeni v uradnih dokumentih in potovalnih vodnikih. To pojasnjuje, zakaj se stara oblika N\xc3\xa1vplion (v\xc4\x8dasih transliterirana v Nafplion) \xc5\xa1e vedno uporablja.\n_START_SECTION_\nGeografija\n_START_PARAGRAPH_\nNavplij le\xc5\xbei ob Argolidskem zalivu na severovzhodu Peloponeza. Ve\xc4\x8dina starega mestnega jedra je na polotoku, \xc5\xa1trle\xc4\x8dem v zaliv, ki sestavlja naravno za\xc5\xa1\xc4\x8diten zaliv z umetnimi pomoli. Prvotno je bil zaradi mo\xc4\x8dvirij, namerno projektiranih odlagali\xc5\xa1\xc4\x8d, osamljen, a se je predvsem od leta 1970 povr\xc5\xa1ina mesta skoraj podvojila.\n_START_SECTION_\nAntika\n_START_PARAGRAPH_\nOkolica Navplija je bila naseljena \xc5\xbee od anti\xc4\x8dnih \xc4\x8dasov, a je razen zidov Akronavplije, ki so \xc5\xa1e vidni, ostalo le malo znakov o tem. V antiki je bilo mesto ve\xc4\x8dkrat trdnjava. Omeniti je treba egiptovske nagrobne napise Amenofisa III. nuplija.\n_START_SECTION_\nSrednji vek\n_START_PARAGRAPH_\nAkronavplija ima zidove, ki segajo v predklasi\xc4\x8dne \xc4\x8dase. Pozneje so utrdbe dodali Bizantinci, Franki, Bene\xc4\x8dani in Turki. Navplij so leta 1212 zasedli francoski kri\xc5\xbearji Ahajske kne\xc5\xbeevine. Postal je del gospostva Argos in Navplija, a je bil leta 1388 prodan Bene\xc5\xa1ki republiki.  V naslednjih 150 letih se je ni\xc5\xbeji del mesta raz\xc5\xa1iril in utrdil, nove utrdbe so dodali tudi na Akronavpliji.\n_START_SECTION_\nZgodnja moderna doba\n_START_PARAGRAPH_\nMesto so leta 1540 zasedli Turki in ga preimenovali v Mora Jeni\xc5\x9fehri. Postalo je sredi\xc5\xa1\xc4\x8de sand\xc5\xbeaka. V tistem obdobju je bil Navplion zelo podoben, kot je na sliki spodaj desno iz 16. stoletja._NEWLINE_Bene\xc4\x8dani so znova zavzeli Navplij leta 1685 in je bil prestolnica njihove kraljevine Moreja. Bene\xc4\x8dani so okrepili mesto z gradom Palamidi, ki je bila v resnici zadnja ve\xc4\x8dja gradnja bene\xc5\xa1kega imperija v tujini. Branilo ga je le 80 vojakov in so ga ponovno zasegli Turki leta 1715. Grad je na hribu severno od starega mestnega jedra. Med gr\xc5\xa1ko vojno za neodvisnost je igral pomembno vlogo. Novembra 1822 ga je zajel Staikos Staikopulos.\n_START_SECTION_\n19. stoletje\n_START_PARAGRAPH_\nMed gr\xc5\xa1ko vojno za neodvisnost je bil Navplij velika otomanska postojanka in je kljuboval Grkom ve\xc4\x8d kot eno leto. Mesto se je na koncu predalo zaradi lakote. Po zavzetju je zaradi svojih mo\xc4\x8dnih utrdb postalo sede\xc5\xbe za\xc4\x8dasne gr\xc5\xa1ke vlade._NEWLINE_Grof Ioanis Kapodistrias, prvi voditelj nove dr\xc5\xbeave, je prvi\xc4\x8d stopil na gr\xc5\xa1ka tla v Navpliju 7. januarja 1828, ki je bil uradno glavno mesto Gr\xc4\x8dije do leta 1829. \xc4\x8clani rodbine Mavromihalis so grofa umorili 9. oktobra 1831 na stopnicah cerkve svetega Spiridona v Navpliju. Po njegovem umoru se je za\xc4\x8delo obdobje anarhije, ki je trajalo vse do prihoda kralja Ota na oblast in ustanovitve nove Kraljevine Gr\xc4\x8dije. Glavno mesto kraljestva je bil do leta 1834, ko se je kralj Oto odlo\xc4\x8dil, da bodo glavno mesto postale Atene.\n_START_SECTION_\n20. in 21. stoletje\n_START_PARAGRAPH_\nTurizem se je za\xc4\x8del po\xc4\x8dasi razvijati v 1960-tih, vendar ne v enakem obsegu kot na nekaterih drugih gr\xc5\xa1kih obmo\xc4\x8djih. Navplij ima zelo son\xc4\x8dno in blago podnebje, celo za Gr\xc4\x8dijo. Postal je priljubljen za atenske dnevne goste in goste ob koncu tedna zlasti pozimi._NEWLINE_Navplij je ribi\xc5\xa1ko in potni\xc5\xa1ko pristani\xc5\xa1\xc4\x8de, \xc4\x8deprav je glavni vir zaposlovanja turizem, z dvema pla\xc5\xbeama na drugi strani polotoka in veliko zmogljivostjo nastanitev. Avtobusne povezave z Atenami so pogoste._NEWLINE_Stavba Narodne banke Gr\xc4\x8dije je verjetno edina na svetu, ki je bila zgrajena v neomikenskem arhitekturnem slogu.\n_START_SECTION_\nArhitektura in spomeniki\n_START_PARAGRAPH_\nAkronavplija je najstarej\xc5\xa1i del mesta, \xc4\x8deprav je bil zgrajen sodoben hotel. Do 13. stoletja je bilo mesto samostojno. Prihod Bene\xc4\x8danov in Frankov ga je preoblikoval v mestne utrdbe. Utrdbe vklju\xc4\x8dujejo Palamidi in Burtzi, ki je sredi pristani\xc5\xa1\xc4\x8da._NEWLINE_Navplij ohranja tradicionalen arhitekturni slog z veliko pisanih zgradb, delno pod vplivom Bene\xc4\x8danov, zaradi prevlade med letoma 1338 in 1540. Prav tako so ohranjene neoklasi\xc4\x8dne zgradbe, medtem ko je Narodna banka Gr\xc4\x8dije primer neomikenske arhitekture._NEWLINE_V mestu je mogo\xc4\x8de najti \xc5\xa1tevilne skulpture in kipe, ki so povezani predvsem s sodobno zgodovino Navplija, kot so kipi Ioanisa Kapodistriasa, Ota Gr\xc5\xa1kega in Teodorosa Kolokotronisa.'